Agathinos (syn Menippa)

Agathinos () bol starogrécky sochár.

Agathinos, syn Menippa z Atén, bol činný zrejme za vlády cisára Augusta. Nezachovala sa od neho žiadna socha, ale známa je jeho signatúra vyrytá na mramorovom sochárskom diele stvárňujúcom kmeň stromu, ktoré slúžilo ako podpera pre sochu:
Ἀγαθῖνος  Μενίπ̣π̣ο<υ>  Ἀθηναῖος  ἐποίησεν.  Agathinos  syn Menippa  z Atén  zhotovil
- text v starogréčtineInscriptiones: Italy, incl. Magna Graecia, IG XIV 1225 

Objavená bola v archeologickej lokalite talianskeho mesta Piperno v južnom Laziu (Privernum Volscorum).Lucia Guerrini: Enciclopedia dell’Arte Antica, Classica e Orientale, Roma 1959, Treccani, Agathinos  Ide tu však len o kópiu originálu (zhotoveného zrejme z bronzu), preto nemožno presne datovať dobu pôsobenia tohto sochára. Pre dobu zhotovenia kópie bolo charakteristické signovať priamo sochu.

Niektoré grécke bronzové sochy sa dochovali ako rímske kópie, najčastejšie zhotovené z mramoru. Pre vytvorenie kópie z mramoru sa často vyžadovalo urobiť určité zmeny, napríklad pridaním kmeňa stromu ako opory.

 Referencie a bibliografia 


Kategória:Sochári starovekého Grécka